Farul Constanţa a terminat la egalitate cu CFR Cluj, 1-1 (0-0), sâmbătă seara, pe teren propriu, la Ovidiu, într-un meci din etapa a 29-a a Superligii de fotbal, penultima a sezonului regulat.
Farul a deschis scorul prin Ronaldo Deaconu (65), după o pasă furnizată de Louis Munteanu.
Clujenii au egalat pe final, prin fundaşul albanez Arlind Ajeti (82), după o minge respinsă de Constantin Grameni, la un corner.
Campioana Farul are o victorie şi două egaluri în ultimele patru etape şi riscă să nu intre în play-off. CFR are două victorii şi două egaluri în ultimele patru etape, având trei meciuri jucate în deplasare. În tur, CFR s-a impus cu 3-1.
FC Farul Constanţa - FC CFR 1907 Cluj 1-1 (0-0), Academia Hagi - Stadion Central, Ovidiu Au marcat: Ronaldo Deaconu (65), respectiv Arlind Ajeti (82).
Arbitru: George Cătălin Găman (Craiova); arbitri asistenţi: George Florin Neacşu (Câmpulung Muscel), Ciprian Florin Danşa (Satu Mare); al patrulea oficial: Andrei Moroiţă (Ploieşti)Arbitru video: Ionuţ Coza (Cernica); arbitru asistent video: Valentin Avram (Bucureşti)
Observatori: Cristian Nica (Ploieşti) - CCA, Constantin Stătescu (Bucureşti) - LPF